ክሳብ ሕጂ ተበጺሑ ብዘሎ ሜላ፡ ቀንዲ መከላኸሊ ዕሰለ ኣንበጣ ምድረበዳ፡ እቲ ኣብ ልዕሊኦም ዝንጸግ 'ኦርጋኖፎስፌት' ዝተባህለ ዝተበጽበጸ ቀመም (ኬሚካል) እዩ። እዚ ብነፋሪት፡ ብመኪና ወይ ድማ ብኢድ ሰብ ክንጸግ ይከኣል። እንተኾነ ግን፡ ጻዕቂ ናይቲ ዕስለን፡ ዝሽፍኖ ከባቢ ኣዝዩ ዓቢ ብምዃኑ፡ ቀልጢፍካ ንምቁጽጻር ቀሊል ኣይኮነን። ቀንዲ ብድሆታት ምቁጽጻር ኣንበጣ ድማ፡ እቲ ዝራኣይሉ ከባቢታት፡ ርሑቕ ቦታታት ምዃኑ፡ እኹል ትሕተ-ቅርጺ (ጽርግያታት፡ መራኸቢታት፡ ማይ ወዘተ) ዘይብሉ ምዃኑ፡ ናይ ጸጥታ ጸገም ምስ ዝህሉ፡ ኣብ መንጎ ሃገራት ዝህሉ ኣሉታዊ ዝምድና ክተሓባበራ ዘየኽእል ይኸውን። ኣብ ኢትዮጵያ ዝተራእየ ኣንበጣ ናብ ኤርትራ ክሰግር ይኽእል'ዩ ተባሂሉ ብዘይካ'ዚ፡ እተን እቲ ወራር ዝራኣየለን ሃገራት፡ እኹል ዓቕሚ ኣዳልየን ክጸንሓ ስለዘይክእላ፡ ምኽንያቱ ድማ እቲ ኣንበጣ ሳሕቲ ዘጋጠም ብምዃኑ፡ ንዕኡ ኢለን ዓቕሚ ሰብን ካልእ ጸጋታትን ከዳልዋ ኣይክላን'የን። ብልምዳዊ ኣገባባት ዝግበር ፈተነታት ግን፡ ምስ ብዝሕን ስፍሓትን እቲ ወራር ዕዉታት ኣይኮኑን። ባህርያዊ ኣገባብ፡ ማለት ካልኦት እንስሳታት በላዕተኛታትን ብምጥቃም ዝግበር ፈተነ'ውን እንተኾነ፡ ብሰንኪ ቁልጡፍ ምንቅስቓስ ናይቲ ዕስለ ውጽኢታዊ ኣይኮነን። ኣንበጣ ጥቕሚ ኣለዎም'ዶ?
